Nr. L 40/14 De Europæiske Fællesskabers Tidende 15. 2. 86 KOMMISSIONENS FORORDNING (EØF) Nr. 331/86 af 13. februar 1986 om en midlertidig undtagelse fra Fællesskabets referenceprisordning for fiskeri- varer, der indføres til Portugal KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 378, under henvisning til Rådets forordning (FØF) nr. 3796/81 af 29. december 1981 om den fælles markedsordning for fiskerivarer ()), senest ændret ved akten vedrørende Spaniens og Portugals tiltrædelse, særlig artikel 21, stk. 3, og ud fra følgende betragtninger : Ifølge artikel 21, stk. 3, i forordning (EØF) nr. 3796/81 er medlemsstaterne forpligtet til regelmæssigt at give Kommissionen meddelelse om noteringer og priser franko grænse på de varer, der indføres til deres område ; de nærmere regler for, hvordan der skal gives meddelelse, er anført i Kommissionens forordning (EØF) nr. 3191/82 af 29. november 1982 om nærmere regler for anvendelse af referenceprisordningen for fiskerivarer (?) ; i henhold til artikel 378, stk. 1, i tiltrædelsesakten og uanset bestemmelserne i artikel 21, stk. 3, tredje afsnit, i forordning (EØF) nr. 3796/81 er Portugal bemyndiget til indtil den 31. december 1988 at give Kommissionen meddelelse på mindre detaljerede betingelser end dem, der er fastsat i forordning (EØF) nr. 3191/82, og dette i perioder, der skal fastsættes efter fremgangsmåden i artikel 33 i forordning (EØF) nr. 3796/81 ; længden af de pågældende perioder bør derfor præciseres ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Fiskerivarer — UDSTEDT FØLGENDE FORORDNING : Artikel 1 Uanset bestemmelserne i artikel 2 i forordning (EØF) nr. 3191/82 kan meddelelsen om prisen franko grænse i Portugal gives i slutningen af hver uge. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den Kl. marts 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. februar 1986. EFT nr. L 379 af 31. 12. 1981, s. 1. 2) EFT nr. L 338 af 30. 11. 1982, s. 13. På Kommissionens vegne Anténio CARDOSA E CUNHA Medlem af Kommissionen